---
# System prepended metadata

title: Policy summary Finnish
tags: [' policy', ' finnish', ' live-v0.2.1', languages]

---

---
title: Policy summary Finnish
tags: languages, live-v0.2.1, finnish, policy
permalink: https://c19vax.scibeh.org/fi/summary
---

{%hackmd GHtBRFZdTV-X1g8ex-NMQg %}

<!--{%hackmd FnZFg00yRhuCcufU_HBc1w %}-->


# Covid-19-rokotteiden viestintäkäsikirja: yhteenveto päätöksentekijöille

:::success
Tammikuu 2021 katsauksen on laatinut [PolicyBristol](mailto:policy-bris@bristol.ac.uk), Bristolin yliopisto.

Käännös: **Anna Soveri & Alisa Seppä**
:::

<span style="font-size:20px">**[PDF](https://osf.io/75c2t/)**</span>

---

[TOC]

---

## Tietoja käsikirjasta  

:::spoiler Käsikirjan aiheita ovat väestön käyttäytyminen ja asenteet, rokotekäytännöt, faktat ja väärä tieto. 


<br>

Oppaan tavoitteena on antaa käytännön vinkkejä ja tarjota ajantasaista tietoa ja näyttöä, jotta rokotteista voidaan puhua luotettavasti, vähentää niihin liittyvää pelkoa ja torjua rakentavasti niihin liittyviä myyttejä. Käsikirja sisältää 


* rokotteita ja niiden käyttöä koskevia keskeisiä faktoja ja viestejä 
* ohjeita siihen, miten voidaan toimia rokotusepävarmuutta ilmaisevien henkilöiden kanssa 
* näyttöön perustuvia viestintämenetelmiä myyttien käsittelemiseksi ja väärien tietojen vähentämiseksi. 


Käsikirjassa on linkki säännöllisesti päivitettävään "[elävään kirjastoon](https://c19vax.scibeh.org)".

Covid-19-rokotteiden viestintäkäsikirja ja wiki luotiin [SciBeh-hankkeessa](https://c19vax.scibeh.org/contributors).

[Ota yhteyttä käsikirjan johtavaan kirjoittajaan](mailto:contact@scibeh.org).
:::


## Rokotteiden ja niiden käytön keskeiset viestit 

:::spoiler Rokotteet auttavat ihmisiä selviytymään hengissä. 

<br>

Rokotteet pelastavat 5 ihmishenkeä joka minuutti. Jo pelkästään isorokon – vakavan sairauden, joka jätti lähtemättömät arvet myös siitä selvinneisiin – hävittäminen pelastaa arviolta 5 miljoonaa ihmishenkeä joka vuosi. Jos isorokkoa ei olisi saatu hävitettyä rokotteella, siihen kuolisi nykyään yksi ihminen kuuden sekunnin välein joka päivä. Ennen kuin vastaava rokote saatiin käyttöön vielä vuonna 1980, tuhkarokko aiheutti yli 2,6 miljoonaa kuolemantapausta maailmassa. 


:::

:::spoiler Rokotteet voivat pelastaa ihmishenkiä vain, jos ihmiset on rokotettuja.  

<br>

Onneksi useimmat ihmiset saavat rokotukset. Esimerkiksi 85 prosenttia maailman lapsista rokotetaan kurkkumätää, jäykkäkouristusta ja pertussista (hinkuyskää) vastaan, ja 125 maassa kyseinen luku on yli 90 prosenttia. Useimmissa maissa valtaosa ihmisistä rokotuttaa lapsensa ja edistää siten merkittävästi kansanterveyttä ja suojelee muita ihmisiä.


:::

<br>

<!--:arrow_backward: More information on [**success of vaccines**](https://c19vax.scibeh.org/pages/vaxsuccess).-->

## Covid-19-rokotteet: 

:::spoiler Covid-19 on vakava sairaus. 

<br>

SARS-CoV-2-virus tartutti vain 10 kuukauden aikana yli 78 miljoonaa ihmistä ympäri maailmaa tappaen 1,7 miljoonaa. Covid-19-potilaat tarvitsevat tehohoitoa sairaalassa yli 6 kertaa useammin kuin potilaat influenssapandemian aikana vuonna 2009. Monet taudista selviytyneet kärsivät joskus vakavista pitkäkestoisista terveyshaitoista. 


<br>

Vaikka käyttäytymiseen liittyvät toimenpiteet, kuten oireellisten eristäminen, maskin käyttäminen ja fyysisen etäisyyden säilyttäminen, ovat hidastaneet viruksen leviämistä, rokotteet tarjoavat paremman tavan selvitä covid-19-pandemiasta, ja tutkijat ovat nyt kehittäneet useita erittäin tehokkaita rokotteita covid-19-tautia vastaan. 
:::

<br>

<!--:arrow_backward: More [**facts about COVID-19**](https://c19vax.scibeh.org/pages/covidfacts).-->

## Covid-19-rokotetutkimukset 

Covid-19-infektion riskin ja sen suuren esiintyvyyden vuoksi kliinisiä tutkimuksia oli mahdollista nopeuttaa turvallisuutta vaarantamatta: 

* Rahoitus ei ollut esteenä, ja työhön osallistui tuhansia tutkijoita.
* Kymmenet tuhannet ihmiset ilmoittautuivat nopeasti osallistujiksi covid-19-rokotetutkimuksiin vuonna 2020 ottaen huomioon, että vastaavanlaisiin tutkimuksiin vaaditaan usein 12-18 kuukautta huomattavasti pienemmän osallistujamäärän värväämiseksi.  
* Nämä rokotteet on testattu useammilla tutkimuksiin osallistujilla kuin monet aikaisemmat muihin tauteihin tarkoitetut rokotteet. 
* Covid-19-viruksen suuren esiintyvyyden vuoksi, rokotteiden tehokkuuden tarkkaileminen luonnollisesti esiintyvien tartuntojen perusteella oli nopeampaa kuin se olisi muiden, harvinaisempien tautien kohdalla. 
* Lääkeyhtiöt ottivat taloudellisia riskejä ja ryhtyivät investoimaan rokotteiden valmistamiseen jo varhaisessa vaiheessa, joten testauksen päättymisen ja käyttöönoton välillä ei ollut viivettä.

Kuten kaikissa lääkkeissä, myös covid-19-rokotteen jälkeen voi ilmetä sivuvaikutuksia. Nämä sivuvaikutukset ovat kuitenkin ohimeneviä (24–48 tuntia) ja vakavat sivuvaikutukset (allergiset reaktiot) ovat erittäin harvinaisia. Tosiasia on se, että taudin riski ylittää selkeästi covid-19-rokotteiden riskit. 


<br>

<!--:arrow_backward: More [**facts about COVID-19 vaccines**](https://c19vax.scibeh.org/pages/c19vaxfacts).-->

## Väestön asenteet ja rokotukset  

Useissa maissa tehdyt tutkimukset ovat osoittaneet, että suurin osa väestöstä ymmärtää covid-19-rokotteen merkityksen ja haluaa ottaa rokotuksen. 

Yhdistyneessä kuningaskunnassa tehty tutkimus osoitti myös, että luottamus tutkijoihin kasvaa, ja 64 prosenttia vastaajista ilmoitti huhtikuussa 2020, että pandemian johdosta on nyt todennäköisempää, että he kuuntelevat tutkijoita. 
 

Ihmiset ottavat todennäköisemmin rokotuksen, kun 
* se on kätevää, ilmaista ja helppoa 
* he luottavat rokotteen turvallisuuteen ja rokotusjärjestelmään 
* terveydenhuollon ammattilaiset suosittelevat sitä 
* roolimallit, ystävät ja perhe tai muut "heidän itsensä kaltaiset" on jo rokotettu 
* ihmisiä muistutetaan siitä, että heidän toimintansa voi edistää laumaimmuniteettia ja auttaa muita 
* ihmiset tunnistavat taudin aiheuttaman riskin ja ymmärtävät, että rokotus on tehokas ratkaisu siihen. 
 

Covid-19-rokotetta kohtaan epäröintiä aiheuttavat tekijät: 
* Ideologiset syyt 
* Noin kolmannes ihmisistä, jotka eivät aio ottaa rokotetta covid-19-tautia vastaan, on rokotusten vastustaja ja usein uskovat salaliittoteorioihin
* Huoli rokotteiden turvallisuudesta
* Monet marginalisoidut yhteisöt kohtaavat perinteisesti esteitä ja eriarvoisuutta terveydenhuollossa. Heillä voi olla myös kollektiivisia kokemuksia lääketieteellisistä hoitovirheistä, jotka vaikuttavat nykyiseen luottamukseen. 
* Jotkut toivovat voivansa olla vapaamatkustajia antaen muiden ottaa rokotteen, jolloin he hyötyvät laumaimmuniteetista. 
* Jotkut nuoret ja terveet ihmiset uskovat, että covid-19 ei vaaranna heitä. 


<br>

<!--:arrow_backward: More information on [**public attitudes towards the COVID-19 vaccines**](https://c19vax.scibeh.org/pages/publicattitudes).-->

----

{%hackmd GHtBRFZdTV-X1g8ex-NMQg %}
{%hackmd TLvrFXK3QuCTATgnMJ2rng %}
{%hackmd oTcI4lFnS12N2biKAaBP6w %}